Diari Oficial de la Generalitat Valenciana


Sumari del DOGV 9566, del 31-03-2023 (2023/3363)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i ocupació de terrenys en forest d'utilitat pública, corresponents a una central fotovoltaica denominada «Instal·lació fotovoltaica Vall d'Alba - Juncosa (fase 2)» i la seua infraestructura d'evacuació, amb potència a instal·lar 2,2 MW, a situar al terme municipal de Vall d'Alba, sotmesa a avaluació d'impacte ambiental. Expedient ATALFE/2022/26/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9566

Data del DOGV
:   31-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/3363


Data del document
:   27-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i ocupació de terrenys en forest d'utilitat pública, corresponents a una central fotovoltaica denominada «Instal·lació fotovoltaica Vall d'Alba - Juncosa (fase 2)» i la seua infraestructura d'evacuació, amb potència a instal·lar 2,2 MW, a situar al terme municipal de Vall d'Alba, sotmesa a avaluació d'impacte ambiental. Expedient ATALFE/2022/26/12. [2023/3363]  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i ocupació de vies pecuàries i forests públiques de la instal·lació elèctrica que s'indica, sotmesa a avaluació ambiental:  
  
Peticionari: HELIOMENOS 20, SL, amb CIF C84711825 i domicili social al c/ Espinosa, 8, oficina 501, 46360 València.  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
L'òrgan ambiental competent per a emetre l'informe d'impacte ambiental: Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
Tipus de central: elèctrica; central fotovoltaica denominada «Instal·lació fotovoltaica Vall d'Alba-Juncosa (fase 2)», amb potència a instal·lar 2,2 MW, incloses les seues infraestructures d'evacuació.  
Emplaçament grups generadors: polígon 21, parcel·les 34 i 35 de Vall d'Alba (Castelló).  
Emplaçament infraestructura d'evacuació: polígon 21, parcel·les 34 i 35 de Vall d'Alba (Castelló).  
La infraestructura d'evacuació és compartida amb la planta solar fotovoltaica Vall d'Alba - Juncosa. La informació pública d'aquesta instal·lació, amb número d'expedient ATREGI/2020/19/12, que inclou la línia d'evacuació compartida, es va realitzar en el Butlletí Oficial de la Província de Castelló, amb data de 21 de novembre de 2020.  
https://bop.dipcas.es/portalbop/obtenerpdfanuncio.do'idanuncio=114650  
Títol del projecte: «Instal·lació fotovoltaica Vall d'Alba-Juncosa (fase 2)»  
Pressupost: 1.369.676,91 €  
Característiques principals:  
- Mòduls fotovoltaics totals: 6.720 (415 Wp/u.)  
- Nombre d'inversors: 10 de 220 kVA  
- Potència nominal: 2.200 kW  
- Potencia pic: 2.788,8 kW  
- Potència instal·lada: 2.200 kW  
- Potència d'accés: 2.200 kW  
- Potència garantida: 2.200 kW  
  
Instal·lacions associades:  
A) Centre de transformació CT5 de superfície i maniobra exterior situat en envolupant prefabricada, compacte, amb un transformador de 1.100 kVA, amb relació de transformació 0,8/20 kV.  
B) Centre de transformació CT6 de superfície i maniobra exterior situat en envolupant prefabricada, compacte, amb un transformador de 1.100 kVA, amb relació de transformació 0,8/20 kV.  
C) Línia subterrània d'alta tensió, des de CT5 fins a CT6, tensió 20 kV, HEPRZ1 12/20 kV 3 x 1 x 240 mm² AL, amb 15 m de longitud.  
D) Línia subterrània d'alta tensió, des de CT5 fins a centre de lliurament (CEE de l'expedient ATREGI/2020/19/12), tensió 20 kV, HEPRZ1 12/20 kV 3 x 1 x 240 mm² AL, amb 66 m de longitud.  
E) Línia subterrània d'alta tensió, des de CT6 fins a CEE, tensió 20 kV, HEPRZ1 12/20 kV 3 x 1 x 240 mm² AL, amb 70 m de longitud.  
Documents sotmesos a informació pública:  
- Projectes.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Estudi d'impacte ambiental i document de síntesi de l'estudi d'impacte ambiental.  
- Plec general de normes de seguretat en prevenció d'incendis forestals.  
- Separates dirigides a:  
• Conselleria de Política Territorial, Obres Públiques i Mobilitat; Subdirecció General d'Ordenació del Territori i Paisatge.  
• Ajuntament de Vall d'Alba.  
• Diputació Provincial de Castelló, Carreteres.  
• Separata per a i-DE.  
• Conselleria d'Agricultura, Medi Ambient, Canvi Climàtic i Desenvolupament Rural. Vies Pecuàries i PATFOR.  
- Llistat dels elements, espais, serveis i instal·lacions públiques afectats.  
- Cartografia.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en l'adreça electrònica indicada o presencialment en el Servei Territorial d'Indústria, Energia i Mines de Castelló, situat al c/ Cavallers, 8, CP 12592 de Castelló de la Plana, així com dirigir al dit servei territorial les al·legacions que es consideren oportunes en el termini de trenta dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç:  
https://www.gva.es/es/inicio/procedimientos'id\_proc=15865&version=amp  
o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
S'adverteix que, en referència al termini abans indicat i en virtut del que s'estableix en l'article 33.1 del Decret llei 14/2020, de 7 d'agost, la instal·lació indicada més amunt té una potència de generació menor o igual a 10 MW i es tramitarà pel procediment d'urgència. Per tant, i segons el que s'estableix en l'article 33 de la Llei 39/2015, d'1 d'octubre, del procediment administratiu comú de les administracions públiques, els terminis establits en el paràgraf anterior per al procediment ordinari es redueixen a la meitat.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Castelló de la Plana, 27 de febrer de 2023.- El cap del Servei Territorial d'Indústria, Energia i Mines: Gerardo Nebot García.